கேள்வி: மகா சிவகுப்தன் பாலார்ச்சுனன் பற்றி தகவல் சொல்.
பதில்: மகா சிவகுப்தன் பாலார்ச்சுனன் (''Maha-Shivagupta Balarjuna'') அல்லது சிவகுப்தன், தெற்கு கோசலத்தின் பாண்டுவம்சிகள் வம்சத்தின் மிகப் பெரிய மற்றும் சக்திவாய்ந்த மன்னன் ஆவார். இவரது ஆட்சியின் கீழ், சிர்பூர் கலாச்சார மற்றும் அரசியல் நடவடிக்கைகளில் நம்பமுடியாத வளர்ச்சியைக் கண்டது.
கேள்வி: மகா சிவகுப்தன் பாலார்ச்சுனன் - சொந்த வாழ்க்கை பற்றி தகவல் சொல்.
பதில்: பாலார்ச்சுனன் ஹர்ஷகுப்தனுக்கும்- அவரது இராணி வசதா ஆகியோரின் மகனாவார். தனது தந்தையின் மரணத்திற்குப் பிறகு பதவிக்கு வந்தார். இவருக்கு இரணகேசரின் என்ற தம்பியும் சிவானந்தின் என்ற மகனும் இருந்தனர்.
கேள்வி: மகா சிவகுப்தன் பாலார்ச்சுனன் - ஆட்சி பற்றி தகவல் சொல்.
பதில்: இவரது தம்பி இரணகேசரின் இவரது இராணுவ வெற்றிகளில் இவருக்கு ஆதரவளித்தார். இவரது ஆட்சியின் கீழ், பாண்டுவம்சிகளின் தலைநகரான சிர்பூர் அதன் பொற்காலத்தைக் கண்டது. இந்த நகரம் கலாச்சார மற்றும் அரசியல் நடவடிக்கைகளில் நம்பமுடியாத வளர்ச்சியைக் கண்டது. பல்வேறு மதங்களுக்கு அரச ஆதரவு வழங்கப்பட்டது. மேலும், பல்வேறு கோவில்களும், மடங்களும் கட்டப்பட்டன. சிர்பூரில் உள்ள மிக முக்கியமான பௌத்த மடாலயம் இவரால் கட்டப்பட்டது. இவரது 57-வது ஆட்சிக்காலம் தேதியிடப்பட்ட கல்வெட்டு கண்டுபிடிக்கப்பட்டுள்ளது. இது இவர் குறைந்தது 57 ஆண்டுகள் ஆட்சி செய்ததைக் குறிக்கிறது. இவர் அமைதியான மற்றும் வளமான ஆட்சியை செய்தார். மேலும் பாண்டுவம்சிகள் இவரது கீழ் தங்கள் உச்சத்தை அடைந்திருக்கலாம். புகழ்பெற்ற சுரங் திலா கோவில் இவரால் கட்டப்பட்டது.
கேள்வி: மகா சிவகுப்தன் பாலார்ச்சுனன் - மதம் பற்றி விளக்கவும்.
பதில்: பாலார்ச்சுனன், சைவ சமயத்தைப் பின்பற்றினார். இவரது முத்திரையில் சிவனின் வாகனமான நந்தி தேவர் இடம்பெற்றது. இவர் தனது தாய்வழி மாமா பாஸ்கரவர்மனின் (வசதாவின் சகோதரர்) வேண்டுகோளின் பேரில் ஒரு புத்த மடாலயத்திற்கு ஒரு கிராமத்தை வழங்கினார்.
கேள்வி: மகா சிவகுப்தன் பாலார்ச்சுனன் - இவருக்குப் பின்னர் பற்றி நீங்கள் என்ன அறிந்துள்ளீர்கள்?
பதில்: மகாசிவகுப்த பாலார்ச்சுனனுக்குப் பிறகு, சிர்பூர் அரசியல் மேடையில் அதன் முக்கியத்துவத்தை இழந்தது. இருப்பினும் கலாச்சார முக்கியத்துவம் தொடர்ந்தது. நளர்களால் வம்சமும் சில இழப்புகளைச் சந்தித்தது. தெற்கு கோசலத்தின் பாண்டுவம்சிகள் இவரது மரணத்திற்குப் பிறகு வீழ்ச்சியடையத் தொடங்கினர். மேலும் இவருக்குப் பிறகு பாண்டுவம்சி மன்னர்கள் பற்றிய பதிவு எதுவும் இல்லை.
கேள்வி: மகா சிவகுப்தன் பாலார்ச்சுனன் - உசாத்துணை பற்றி விளக்கவும்.
பதில்: * * பகுப்பு:மகாசமுந்து மாவட்டம் பகுப்பு:ஒடிசாவின் வரலாறு பகுப்பு:இந்திய அரசர்கள்